Različite reakcije na zabranu komunističkih simbola u Poljskoj
Poljska je nedavno donela zakon o zabrani upotrebe komunističkih simbola. Reč je o jednoj od najekstremnijih zabrana u Evropi. Medjutim
Simboli koji podsećaju na mračnu istoriju Evrope, kao što su svastika, odavno su zabranjeni u velikom broju zemalja starog kontinenta. U međuvremenu, Poljska je otišla korak dalje inkriminišući upotrebu bilo kakvog simbola komunizma. Poljaci kod kojih se nađe crvena zvezda, čekić ili srpanj ili čak majica sa likom Če Gevare mogu da budu kažnjeni zatvorskom ili novčanom kaznom. Za neke, novi zakon znači prirodno reagovanje zemlje koja je puno trpela za vreme komunizma pod Sovjetskim Savezom. Medjutim, ovih dana veliki broj mladih Poljaka komunizam najčešće tretiraju kao izvor satire i kreativnosti. Na jednoj od najpopularnijih ulica u Varšavi, omladina se svako veče skuplja u jednom baru u kojem se može naći sve – od ofucanog retro nameštaja do propagandnih postera – odnosno sve što podseća na 1970-te. Ime bara je Peveks po lancu radnji u kojima su za vreme komunizma Poljaci mogli da kupuju zapadnu robu za dolare. Vlasnik, 30-godišnji  objašnjava da je bar plod njegove lične nostalgije za prošlošću. On pripada poslednjoj generaciji Poljaka koja dobro pamti komunizam, a njihove uspomene nisu sve loše. Roman kaže da su za decu tog perioda Peveksi bili nedostižni snovi i da je bilo zabavno skupljati zapadne stvari kao što su kutije šibica i prazne kantice piva. Njemu se jednostavno dopada tadašnji dizajn. Sociolog na Varšavskom univerzitetu, , kaže da mladi Poljaci znaju da je komunizam bio represivan, ali da ga danas doživljavaju pre svega kao izraz individualne slobode i ličnog stila: kaže Kopčinjska. Uvođenje zabrane na komunističke simbole predložila je desničarska stranka Zakon i pravda, poljskog predsednika Leha Kačinjskog. Inicijativu je podržala i vladajuća Partija za građansku platformu. Političari obe strane često ističu da je veći broj ljudi nastradao pod komunizmom nego pod fašizmom. Dvadesetčetvorogodišnji  se slaže sa zabranom iz pažnje prema osećanjima starijih Poljaka: kaže on. Zabrana, ipak, predviđa izuzetke za umetnike, prosvetne radnike i kolekcionare komunističkih simbola. Međutim, do sada nije objavljen zvaničan spisak zabranjenih predmeta, a kritičari tvrde da je zakon isuviše nejasan da bi uopšte mogao da se sprovodi. To je jedan od razloga zbog kojih nije došlo do većeg reagovanja javnosti, niti mladih Poljaka. Po rečima jedne Poljakinje, zabrana je apsurdna, ali je poljski narod bio naviknut na slične apsurdne zakone za vreme komunizma. Poljaci veruju da uvek ima „rupa“ u zakonu, kaže ona i dodaje da će, bez obzira šta vlast bude preduzela, Poljaci preživeti.